钦定古今图书集成/明伦汇编/氏族典/第617卷 > 《凌迪知万姓统谱》 > 独吉思忠
## 钦定古今图书集成/明伦汇编/氏族典/第617卷 > 《凌迪知万姓统谱》 > 独吉思忠

按《金史独吉思忠传》：“思忠本名千家奴。明昌六年，为
行省都事，累迁同签枢密院事。承安三年，除兴平节
度使，改西北路招讨使，转吏部尚书，拜参知政事。泰
和六年，宋渝盟，以思忠充淮南宣慰使。久之，宋人请
和，进拜尚书右丞。大安初，拜平章政事。三年，将兵屯
边。大元兵奄取乌月营，思忠不能守，坐解职。”